tomron87/hebrew-wikipedia-sentences-corpus huggingface dataset:
חולה המטופל בתרופות נגד איידס ואשר הנגיפים בגופו פיתחו עמידות בפני אחת התרופות, סביר להניח שבמקרה וידביק אדם אחר, יהיו הנגיפים בגופו של הנדבק עמידים אף הם לתרופה.
את התרופות חשוב ליטול בעקביות לפי המינון המומלץ, שכן החסרה של אפילו מנה אחת עלולה לעודד את הנגיף לפתח עמידות.
כמה מהתרופות הנפוצות הניתנות לחולי איידס - AZT בראשן - מגלות יעילות עצומה במיגור הנגיף.
ספירת הנגיף בדם לאחר שבועות ספורים של נטילת התרופה צונחת בצורה דרסטית, וספירת הלימפוציטים עולה.
למרות זאת, לא צולח בידה של אף לא אחת מהתרופות להביא לריפוי מוחלט.
הסיבה לכך הוזכרה לעיל ("דגירה"): בנגיפים רדומים, אשר כבר שילבו את הגנום שלהם בזה של התא הנגוע אך אשר עדיין אינם משתכפלים, לא מסוגלות התרופות לפגוע.
נגיפים רדומים, אשר שוכנים בעיקר בתאים דנדריטיים ובתאי T בלתי-מופעלים, יכולים להישאר במצב זה למשך כל חיי החולה.
בנקודה מסוימת, גם לאחר שרוב הנגיפים בגוף הושמדו על ידי התרופות, מתעוררים הנגיפים הרדומים ומתחילים להשתכפל מחדש.
בנוסף לכך, גם העמידות אותה מפתח הנגיף במהירות (תוך כמה ימים בחלק מהתרופות, כמה חודשים ב-AZT) מהווה גורם חשוב לכישלון הידוע מראש של התרופות למגר את המחלה.
לאור היעילות הגבוהה של הטיפולים המוצעים כיום, נשא שהעומס הנגיפי שלו מצליח להגיע אל מתחת לרמה הניתנת למדידה (<50 עותקים/מ"ל) אינו מדביק אחרים גם אם לא השתמש בקונדום, נהוג לכנות מצב זה U=U, לא מדיד=לא מדביק (Undetectable=Untransmittable).
את הקוקטייל ניתן לקחת גם כ"טיפול מונע" מיד לאחר הדבקה פוטנציאלית.
התרופות אמורות לתקוף את הנגיפים כשמספרם בגוף עדיין נמוך ובכך למנוע הדבקה.
הדעות בנוגע ליעילות הטיפול חלוקות, וההמלצות הגורפות של הרופאים הן שאין להסתמך על טיפול זה ולהשתמש בו כתחליף ליחסי מין בטוחים.
למרות זאת, מומחים ישראלים לטיפול בנגיף דיווחו בשנת 2018 על מגמה של עליה של במקרי ההידבקות בשנה, כשכל שנה המספר העולה בכ-400 חולים חדשים, ומייחסים את העלייה הזו לשאננות שהחלה להתפתח בקרב צעירים בעקבות פריצות הדרך בטיפול בנגיף.
לאחר שהדור הראשון שזכה לטיפול חי עם הנגיף, מחקרים משנת 2018 מראים שבקרב חולים אשר חיים עם הנגיף למעלה מ-20 שנה, עולים הסיכויים לדמנציה בגיל צעיר.
במקביל לטכניקות ללחימה בנגיף, שוקדת האימונולוגיה על שני פתרונות נוספים:
מציאת דרכים לחידוש מלאי תאי הדם הלבנים בגוף, ללא קשר להתפשטות הנגיף.
בתחילת המאה ה-21 נערכו ניסויים קליניים בקופים ובבני אדם, בהם הוזרקו נגיפי HIV מוחלשים אל הגוף.
בדיקת HIV הנפוצה ביותר מאתרת נוגדנים בדם הספציפיים לנגיף HIV.
נוגדנים מיוצרים על ידי לימפוציטים מסוג B והללו אינם נפגעים בשלבי המחלה הראשונים.
מרגע חדירת הנגיף לגוף ועד להופעת כמות ניתנת לזיהוי של נוגדנים בדם עוברים לפחות חודשיים; לפיכך יש להמתין 7 שבועות בין רגע הידבקות פוטנציאלי (קיום יחסי מין, למשל) ובין הבדיקה.
בכאחוז אחד של החולים נדרשת תקופת המתנה ארוכה אף יותר (אך לא יותר מחצי שנה).
במקרים נדירים של שיבוש במערכת יצור הנוגדנים של הגוף, כמו בתסמונות XLA ו-CVID, לא יהיה תוקף לבדיקת הנוגדנים השגרתית ל-HIV, ונשא יקבל תוצאה זהה לזו של אדם בריא.
"HIV נגד לוקמיה" היא שיטה של ריפוי גני לטיפול בסרטן הדם, בעזרת נגיף HIV, רטרו וירוס הגורם למחלת האיידס (תסמונת הכשל החיסוני הנרכש).
הנגיף "מהונדס", בצורה כזו שהוא מצדו "מהנדס" תאי לימפוציט T בדם והופך אותם לקטלניים כנגד הסרטן.
בהתבסס על הצלחות של ניסויים בשיטה זו במהלך 2011 ו-2012, פיתחה חברת התרופות נוברטיס הליך בשם Tisagenlecleucel המשתמש בנשא נגיפי סינתטי.
המיוצר על ידי חברת אוקספורד-ביומדיקה.
ההליך האחרון אושר על ידי ה-FDA האמריקאי ב-30 באוגוסט 2017 והיה בכך להליך הראשון המאושר על ידי מנהל המזון והתרופות האמריקאי, הכולל שלב של ריפוי גני.
HFC (ראשי תיבות של Hybrid Fiber Coax - חיבור מילים באנגלית של סיב אופטי וכבל קואקסיאלי) היא ארכיטקטורה לפריסת רשתות טלוויזיה בכבלים, המשלבת פריסת תשתית של סיבים אופטיים בליבה של המערכת וחיבור יחידות דיור בכבלים קואקסיאליים.
ארכיטקטורה זו מאפשרת שדרוג של רשתות טלוויזיה בכבלים מסורתיות, (שאפשרו בעבר רק צפייה בערוצי טלוויזיה) לרשתות מודרניות, בעלות קיבולת תעבורה גבוהה, המאפשרות שירותים אינטראקטיביים מתקדמים כגון VOD, שירותי אינטרנט בכבלים, וטלוויזיה אינטראקטיבית, וטלפוניה בכבלים בשיטת VOIP.
רשתות טלוויזיה בכבלים פותחו במקור בשנות ה-50 של המאה ה-20, ונועדו להעביר על גבי תשתית של כבלים מספר רב של ערוצי טלוויזיה, באיכות גבוהה.
הארכיטקטורה של רשתות הכבלים המסורתיות התבססה על תשתית של כבלים קואקסיאליים המגיעה לכל בית, ומחוברת לממיר ליד כל מכשיר טלוויזיה, הממיר את האות המגיע מתשתית הכבלים, לאות RF שממנו יכול מקלט הטלוויזיה לחלץ את אות הווידאו.
הכבלים שעליהם עברו תשתיות הכבלים המסורתיות היו כבלים קואקסיאליים: כבלים שבהם מוליך פנימי שמסביבו מוליך חיצוני.
יתרונו של כבל קואקסיאלי, יחסית לכבל נחושת דו גידי, הוא רוחב הסרט הגבוה יחסית, מבחינת יכולת העברת אותות בספקטרום של תדרים.
בתשתית המסורתית יוצאים הכבלים הקואקסיאליים מתחנת הפצה משותפת המכונה Headend, שבה מאופננים כל ערוצי הטלוויזיה בשיטת FDM, כאשר כל ערוץ טלוויזיה תופס תחום תדר של 6, 7, או 8 מגהרץ.
הכבלים הקואקסיאליים נפרשים כך שהם מתפצלים במבנה של "עץ" וסופו של דבר מתפצל העץ למספר רב של "ענפים", שכל אחד מהם מגיע למקלט טלוויזיה יחיד.
מכיוון שהאות המשודר נחלש בכל פיצול כזה של ה"עץ", יש צורך במספר רב של מגברים, המפצים על ניחות האות בהתפצלות של העץ, ומאפשרים הגעת אות טלוויזיה באיכות סבירה לכל נקודת קצה.
הארכיטקטורה הזו של "עץ קואקסיאלי" אפשרה שידור עשרות ערוצי טלוויזיה, מ-Headend אחד, למספר גדול מאוד של יחידות דיור, עשרות ולפעמים מאות אלפים, באיכות סבירה, ובעלות נמוכה יחסית.
עם התקדמות הטכנולוגיה, התברר כי לארכיטקטורה המסורתית מגבלות רבות, המקשות על הכנסת שיפורים טכנולוגיים.
חוסר אפשרות בהוספת ערוץ חזור - כלומר מידע דיגיטלי הזורם מן הממיר בבית המנוי לכיוון המקור (Headend), דבר המונע הוספת אינטרנט בכבלים, טלפוניה בכבלים ואף טלוויזיה אינטראקטיבית.
רוחב סרט לא מספיק - המבנה המסורתי מגביל את כמות הערוצים הניתנים לשילוב ברשת הכבלים.
אמינות ואיכות נמוכות - מספר המגברים הגדול פוגע באמינות ואיכות השידור.
מקשה מאוד על פריסת תשתית דיגיטלית.
לכאורה, קיימת טכנולוגיה המאפשרת בקלות מתן פתרון מעולה לאספקת כל השירותים המודרניים שצוינו לעיל - סיבים אופטיים.
לסיבים אופטיים קיבולת גדולה מאוד, והם מאפשרים אספקת שירותים רחבי סרט מתקדמים.
קיימת אפשרות להגעת סיבים אופטיים עד הבית FTTH.
הבעיה בטכנולוגיה זו היא עלותם הגבוהה של קישורי הסיבים.
בנוסף, באזורים בהם קיימת כבר תשתית כבלים מסורתית, החלפת התשתית הקיימת בתשתית סיבים היא הוצאה גדולה מאוד, והדבר יהיה כרוך גם בחפירות, ברישות מחדש של בניינים, בהחלפת כל הממירים הקיימים בבתי הלקוחות וכיוצא באלה.
הטכנולוגיה שנבחרה מאפשרת מתן שירותים מתקדמים ודו כיווניים מצד אחד, תוך ניצול תשתית קיימת של כבלים מאידך, ואפשרות להמיר רשת באופן הדרגתי לרשת מודרנית.
ה-HFC משלב תקשורת אופטית עד לאזור מסוים (שכונה או מספר בתים) וחיבור לתשתית הקואקסיאלית הקיימת עד לבית.
באתר המקור, ה-Headend, מומרים כל ערוצי הטלוויזיה הנקלטים בדרך כלל מלווייני תקשורת ומאופננים על גבי ערוץ רחב סרט.
כל תעבורת הטלוויזיה, האינטרנט בכבלים, הטלפוניה בכבלים והווידאו על פי דרישה מועברים על גבי סיב אופטי בודד עד לשכונת המגורים.
בניגוד לתשתית הקונבנציונלית שהצריכה שימוש במגבר כל כמה מאות מטרים, ניתן להעביר שידורים על סיב למרחקים גדולים מאוד ללא מגברים כלל.
הסיב האופטי מגיע איפוא עד לשכונת המגורים ושם הוא מתחבר, באמצעות מתאמים, לרשת הקואקסיאלית הקיימת.
בבית הלקוח ניתן לחבר ציוד קצה מגוון כגון מודם כבלים, ממיר, ומודם הטלפון הביתי.
ברשת HFC ניתן לחבר 25 עד 2000 יחידות דיור לסיב אופטי בודד, ואזור הכיסוי האופייני נע סביב רדיוס של מאות מטרים.
בגלל הטווח הקצר שבו עובר השידור על גבי התווך הקואקסיאלי, ניתן להעביר ערוץ חוזר מכל יחידת דיור או אפילו מכל ממיר או מודם כבלים באזור הכיסוי, לכיוון מרכזי התפעול של השירותים השונים הניתנים בכבלים.
הערוץ העולה מאפשר, בין היתר, את מתן השירותים הבאים:
אינטרנט בכבלים - מחייב תעבורה דו כיוונית.
שירותים אינטראקטיביים - הזמנת סרטים, משחקים אינטראקטיביים, השתתפות בהצבעות, משלוח מסרונים, משלוח דואר, בקשת האזנה לדואר קולי ועוד.
העובדה שהערוץ היורד הוא קצר יותר וכמעט ללא מגברים נותנת את היתרונות הבאים:
אפשרות שידור תוכן אינדיבידואלי לכל ממיר (למשל וידאו על פי דרישה).
הגדלת מספר הערוצים המגיעים לבתי האב.
שידורים רחבי סרט כגון HDTV - טלוויזיה בהפרדה גבוהה.
הגדלת אמינות והקטנת מספר הפסקות השידור והפרעות באיכות.
HIT מכון טכנולוגי חולון הוא מכללה אקדמית מתוקצבת העוסקת בהוראה ובמחקר בתחומי מדעים, מתמטיקה שימושית, הנדסה, רפואה דיגיטלית, טכנולוגיות למידה, ניהול טכנולוגיה ועיצוב.
המכון הוא מוסד אקדמי ציבורי, עצמאי, ונכון לשנת הלימודים תשפ"ב לומדים בו כ-5,500 סטודנטים לתואר ראשון ולתואר שני, כ-1,000 סטודנטים במכינות הקדם-אקדמיות וכ-900 סטודנטים בלימודי תעודה.
"המכון הטכנולוגי בחולון'" נוסד ב-1969 על ידי אברהם מרגלית וביוזמת עיריית חולון, כמכון להכשרת מהנדסים.
בשנת הלימודים הראשונה למדו במכון 120 סטודנטים.
בתחילת דרכו נאבקה העירייה על קיומו, לאחר שוועדת שרים החליטה על סגירתו, משום שאוניברסיטת תל אביב החליטה להקים פקולטה להנדסה במסגרתה.
במקביל ביקש הכרה מהמועצה להשכלה גבוהה, אך סורב.
בשנת 1991 שינה את שמו ל "המרכז לחינוך טכנולוגי חולון", נרשם כעמותה והוסמך באופן רשמי להכשיר מורים להוראת המקצועות הטכנולוגיים והשתלמויות מורים, לבוגרי המוסד הוענקה תעודת בוגר בחינוך טכנולוגי ותעודת הוראה במגמות חשמל ואלקטרוניקה, מכונות ועיצוב תעשייתי, בחסות אקדמית של אוניברסיטת תל אביב.
המוסד העניק לבוגריו תעודת בוגר בחינוך טכנולוגי ותעודת הוראה.
בשנת 2002 הוכר כמוסד אקדמי להשכלה גבוהה, המוסמך על ידי המועצה להשכלה גבוהה.
בשנת 2006 עבר המכון תהליך של מיתוג מחדש, ומאז הוא קרוי "HIT מכון טכנולוגי חולון", כש-HIT הם ראשי התיבות של שמו באנגלית, "Holon Institute of Technology".
בדצמבר 2011 אושר למכון להעניק לאנשי סגל תואר פרופסור חבר בחמישה תחומי דעת.
המועצה להשכלה גבוהה סייגה אישור זה בדרישה כי במכון יהיו לפחות חמישה פרופסורים בתחום של המועמד שהמכון מבקש להעניק לו תואר פרופסור.
HIT המכון הטכנולוגי חולון מתמקד בחקר עיוני ויישומי ובהוראת מדעים, מדעי המחשב, הנדסת חשמל ואלקטרוניקה, רפואה דיגיטלית, עיצוב, הנדסת תעשייה וניהול טכנולוגיה, טכנולוגיות למידה ומדעי הנתונים.
ב-HIT מכון טכנולוגי חולון פועלות שמונה יחידות אקדמיות מרכזיות בהן פועלות 16 תוכניות לימוד לתואר ראשון ותואר שני ושלוש תוכניות תואר שני עם תזה.
המכון מכשיר אנשי מדע וטכנולוגיה, מהנדסים, מנהלים ומעצבים.
כדי להכין את הסטודנטים לתפקידיהם בארגונים בתעשיית ההייטק, הביטחון, הפיננסים ועוד.
מקיים שיתוף פעולה הדוק עם גורמים בתעשייה בהם קיים צורך בידע שצוברים בוגרי HIT.
הרצאות אורח, הנחיית פרויקטים, הוראה ועוד.
רשות המחקר ב-HIT אמונה על ייזום, קידום, עידוד וניהול פעילויות מחקר (בסיסי ויישומי) בקרב חברי הסגל האקדמי של המכון, תוך מתן דגש על הגדלת שיתופי הפעולה והיקפי המימון מקרנות מחקר בישראל ובעולם.
רשות המחקר מסייעת לחוקריה בפיתוח שתופי פעולה, הגשת בקשות למענקים, ניהול רכש וכוח אדם מחקרי, הקמת תקציבי מחקר ומעקב אחר בקרה תקציבית ודיווחים כספיים לקרנות המממנות.
הפקולטה להנדסת חשמל ואלקטרוניקה - נוסדה בשנת 2001 והיא הפקולטה הוותיקה ביותר במכון, לומדים בה יותר מ-1,100 סטודנטים לתואר ראשון ולתואר שני (עם וללא תזה) בהנדסת חשמל ואלקטרוניקה.
הפקולטה להנדסת תעשייה וניהול טכנולוגיה - נוסדה בשנת 2004 ומכשירה סטודנטים לתואר ראשון ושני (עם וללא תזה) בהנדסת תעשייה וניהול טכנולוגיה לניהול והובלה של פרויקטים ותהליכים ארגוניים בתעשייה עתירת הידע.
הפקולטה לעיצוב - נוסדה בשנת 2007 ומכשירה סטודנטים בשלוש תוכניות לתואר ראשון ב'עיצוב תעשייתי', 'עיצוב פנים' ו'עיצוב תקשורת חזותית'.
הפקולטה לטכנולוגיות למידה - נוסדה גם היא בשנת 2007 ומכשירה סטודנטים לתואר ראשון ושני ללא תזה, בטכנולוגיות למידה שמומחיותם היא בפיתוח פתרונות למידה דיגיטליים, ופיתוח הדרכה.
הפקולטה למדעים - נוסדה בשנת 2006 ומכשירה סטודנטים לתואר ראשון במתמטיקה שימושית ולתואר ראשון ושני עם תזה וללא תזה במדעי המחשב, בנוסף פועלת בה המחלקה לפיזיקה המעניקה קורסי שירות בפיזיקה לפקולטות האחרות.
המחלקה לטכנולוגיות דיגיטליות ברפואה - נוסדה בשנת כמענה לצורך הולך וגובר לרפואה דיגיטלית שהחיוניות שלה הורגשה באופן משמעותי בתקופת הקורונה.
המחלקה מכשירה סטודנטים לתואר ראשון בטכנולוגיות דיגיטליות ברפואה, שישמשו כאנליסטים של מידע רפואי, ויוכלו גם להגיש מועמדות לתוכנית הארבע שנתית בבתי הספר לרפואה, ובכך יידעו לגשר על הפער בין עולם הרפואה לעולם הטכנולוגיה.
המחלקה למדעי הנתונים - נוסדה בשנת 2022 כמחלקה עצמאית לתואר שני במדעי הנתונים וכמענה לצורך הולך וגובר בתחום חדש, צומח ונדרש - מדעי הנתונים המחלקה מאפשרת להתמחות בשלוש התמחויות: מערכות תבוניות, מדעי הנתונים למערכות בריאות וטכנולוגיות רפואיות, בינה עסקית ותעשייתית.
בית הספר ללימודים רב-תחומיים - נוסדה בשנת 2021 כבית ספר ללימודים רב תחומיים, במקום מחלקה ללימודים רב-תחומיים, המאפשר לסטודנטים בפקולטות השונות קורסים המשלבים תחומי ידע שונים, דרכי חשיבה ורעיונות אחרים מעבר לאלו שפגשו בלימודי התוכניות השונות.
בית הספר הוקם כמענה לרב-תחומיות, רוחב אופקים ועושר אינטלקטואלי הדרוש במהלך הקריירה של הבוגרים, והוא כולל 4 תחומים: מדעי הרוח והחברה, שילוב טכנולוגיות, מעורבות חברתית, יזמות וחדשנות.
תוכניות לימוד אקדמיות לתואר ראשון
במכון נלמדות 8 תוכניות לתואר ראשון במסגרתן יכולים הסטודנטים לבחור את מסלול ההתמחות המתאים להם:
תואר ראשון בהנדסת חשמל ואלקטרוניקה .B.Sc תואר התמקד בהכשרת מהנדסי חשמל, מהנדסי אלקטרוניקה ומהנדסי תקשורת למחקר ופיתוח באקדמיה ובתעשייה.
בסיום הלימודים, זכאים בוגרי הפקולטה להירשם בפנקס המהנדסים, כמהנדסי חשמל או כמהנדסי אלקטרוניקה, בהתאם למסלולים שבחרו.
תואר ראשון במדעי המחשב .B.Sc לימודי מדעי מחשב ב-HIT עוסקים בהבנה, בתכנון ובפיתוח של אותם תהליכי מחשוב כמו גם בהבנת תהליכי ייצוג והעברת מידע באופן האופטימלי.
כול זאת תוך פיתוח מיומנויות מחקר, הרגלי למידה עצמית, סקרנות ויכולת להשתלב במציאות טכנולוגיות שלא מפסיקה להתפתח ולהשתנות.
תואר ראשון בעיצוב תעשייתי B.Design במסגרת השנה הראשונה ללימודי עיצוב תעשייתי במכון הטכנולוגי חולון, הסטודנטים רוכשים ידע בסיסי נרחב בנושאים כמו תולדות האומנות, הארכיטקטורה, יסודות העיצוב ועוד.
בהמשך מתרחבים הלימודים ללימודי התמחות במסגרתם מתמקדים במכלול הידע התאורטי והמעשי הנדרש בתחום, כולל השתתפות במגוון קורסי העשרה במסגרתם ניתן להתעמק ולהתפתח בתחומים שונים.
תואר ראשון בעיצוב פנים B.Design תוכנית הלימודים מאתגרת ומתעדכנת בכל תקופת הלימודים בהתאם לחידושים טכנולוגים, שינויים חברתיים וצרכי השוק.
התוכנית מתפתחת לאורך השנים ומאפשרת לכל סטודנט ללמוד את מגוון התחומים הרלוונטיים ביותר בתחום.
המכון מקיים פעילויות נוספות להרחבת הידע ובהם סדנאות, ימי עיון, הרצאות אורח, תחרויות, תערוכות ואירועים מיוחדים.
תואר ראשון בעיצוב תקשורת חזותית B.Design הלימודים במחלקה לעיצוב תקשורת חזותית במכון הטכנולוגי חולון מעניקים לסטודנט כלים, ידע ומענה לצרכים העכשוויים בשוק בתחומי העיצוב למסך והעיצוב האינטראקטיבי.
לאורך כל תהליך הלימוד בקורסים השונים מודגש הקשר שבין העיצוב והפלטפורמות הטכנולוגיות בהן יתקיים.
תואר ראשון במתמטיקה שימושית .B.Sc לימודי תואר ראשון במתמטיקה שימושית שמים דגש מיוחד על התנסות מעשית.
במהלך הלימודים ייחשפו הסטודנטים למגוון בעיות מעשיות שיוצגו בשיתוף עם גורמי חוץ, שלל אפשרויות לפעילות hands-on ב: בניית מודלים מתמטיים; עיבוד אות ותמונה; ראייה ממוחשבת; אלגוריתמים לכלכלה ומסחר בורסאי; גיאו-אינפורמציה (GIS); כריית מידע; סימולציה מתמטית ממוחשבת בתחומים מובילים אחרים.
תואר ראשון בהנדסת תעשייה וניהול טכנולוגיה .B.Sc התוכנית ללימודי ניהול טכנולוגיה לתואר ראשון ב-HIT מיועדת להכשרת בוגרים לתפקידי ניהול בחברות וארגונים טכנולוגיים, בתעשייה ובמגוון החברות העוסקות בניהול פרויקטים.
תואר ראשון בטכנולוגיות דיגיטליות ברפואה .B.Sc תואר ראשון המחבר בין עולם הרפואה ועולם הטכנולוגיה, המכשיר להיות אנשי טכנולוגיה בעלי ידע המתמחים בתחום הבינה המלאכותית בעולם הרפואה, התואר משמש גם כמסלול קדם רפואה למעוניינים להיות רופאים עם ידע טכנולוגי עשיר ולהמשיך למסלול ארבע שנתי לתואר MD ברפואה.
תוכניות לימוד אקדמיות לתואר שני
ב-HIT נלמדות תוכניות לתואר שני (עם וללא תזה) בתחומי הטכנולוגיה, הניהול, ההנדסה והעיצוב התוכניות מציעות התמחויות במגוון נושאים:
תואר שני במדעי המחשב .M.Sc
תואר שני בהנדסת חשמל ואלקטרוניקה .M.Sc
תואר שני בניהול טכנולוגיה .M.Sc
תואר שני בטכנולוגיות למידה .M.A
תואר שני במדעי הנתונים M.Sc
תואר שני בעיצוב לסביבה טכנולוגית M.Design
מרכז החדשנות והיזמות FUTUREנוסד בשנת 2019 ועוסק בהקניית ידע וכלים ליזמים צעירים מקהילת הסטודנטים, הבוגרים והסגל האקדמי והמנהלי של HIT.
פעילות המרכז מתרכזת בשלוש זירות פעילות:
EXPOSURE - לימודים אקדמיים בתחומי היזמות והחדשנות לכלל הסטודנטים ב-HIT, דגש על עבודה פרויקטלית בצוותים רב-תחומיים.
EXPERIENCE - העשרה והתנסות מעשית בשיתוף התעשייה, המאפשרות למשתתפים התנסות עם אתגרים מהשטח, רכישת כלים מעשיים לפתרון בעיות ואתגרים, רעיונאות והכרות עם האקוסיסטם היזמי בישראל.
ENGAGMENT - תוכנית האצה הכוללת זירה לפיתוח מיזמים והקמת חברות הזנק, קרן השקעות ותוכנית מנטורים מהתעשייה.
מעונות הסטודנטים הוקמו בשיטת BOT בנייה ירוקה.
המעונות ממוקמים בקמפוס HIT מכון טכנולוגי חולון ואוכלסו לראשונה באוקטובר 2022. מתחם המעונות כולל שלושה מבנים בני תשע קומות כל אחד, הכוללים 428 דירות ו-472 מיטות.
מעונות הסטודנטים כוללים מגוון סוגי דירות: סטודיו ליחיד או לזוג, דירות עבור שניים או שלושה שותפים, דירות עם או בלי מרפסת, בכל אחת מקומות הבניינים כולל קומת הגג.
ישנה תשתית טלפון ואינטרנט, מיזוג אוויר, טלוויזיה, מועדון סטודנטים, חדר אופניים וחדר כביסה.
קמפוס HIT ממוקם במרכז העיר חולון.
שטחו הכולל כ-50 דונם, כאשר שמונת המבנים הקיימים בו כיום מכילים כ-23,000 מ"ר.
בתוכנית הפיתוח העתידיות, מתוכננים להיבנות מבנים נוספים בהיקף של עד כ-90,000 מ"ר.
HD DVD (ראשי תיבות של High Definition DVD, בעברית: תקליטור דיגיטלי רב-שימושי בהפרדה גבוהה) היא טכנולוגיה מתקדמת לאחסון מידע על גבי תקליטור אשר המשך ייצורה בוטל.
פורמט ה-HD DVD פותח על ידי מספר חברות שהתאגדו יחד תחת השם "פורום הדי.וי.די" (DVD Forum).
הפורום הובל על ידי טושיבה ובין החברות הבולטות בו NEC, מיקרוסופט ואינטל.
ה-HD DVD התחרה ב-Blu-ray כפורמט שעתיד להחליף את ה-DVD.
כמוהו, הוא משתמש בקרן לייזר כחולה (בניגוד לקרן לייזר אדומה ב-DVD וב-CD).
אורך הגל הקצר יותר (405 ננומטר) של הקרן הכחולה מאפשר למקד אותה לנקודה קטנה יותר בזמן כתיבת הנתונים השמורים על הדיסק וקריאתם לאחר מכן.
גודל הכתם הקטן מאפשר צפיפות מידע גבוהה יותר (יותר סיביות לשטח דיסק נתון) ולפיכך כתיבת כמות גדולה יותר של מידע על דיסק שגודלו הפיזי זהה ל-DVD.
דיסק בטכנולוגיית HD DVD יכול להכיל עד 15 ג'יגה בייט בדיסק חד-שכבתי או 30 ג'יגה בייט בדיסק בעל שכבה כפולה (לעומת 25 ו-50 ג'יגה בייט בפורמט ה-Blu-ray).
אחד היתרונות של HD DVD על פני Blu-ray היה ביכולתו המובנית לאפשר קריאת DVD רגיל, אך יתרון זה אבד עם הצגת כונני Blu-Ray שנוספו להם הרכיבים הדרושים לתמיכה בקריאת DVD.
לאחר התמודדות שיווקית של כ-20 חודשים מול ה-Blu-ray, שבמהלכם מכרה החברה כמיליון נגני HD DVD, הודיעה טושיבה ב-19 בפברואר 2008 על הפסקת הפיתוח, הייצור והשיווק של הכונן, לאחר שהגיעה למסקנה כי בטווח הרחוק, סיום מהיר של "מלחמת הפורמטים" יסייע להאיץ את התפתחות השוק.
HIM הייתה להקת רוק גותי פינית.
הלהקה נוסדה בשנת 1991, על ידי הסולן וילה ואלו.
מלבדו, חברים בלהקה הגיטריסט מיקו לינדסטורם והבסיסט מיקו פאננן.
הלהקה הוציאה עד כה שישה אלבומים באורך מלא.
תחילה שמה של הלהקה היה His Infernal Majesty, אך לאחר מכן קיצרו את שמם לשם הידוע כיום HIM.
הלהקה התחילה כלהקת קאברים, אשר ביצעה שירים של אמנים כמו KISS, Type O Negative, Danzig, Black Sabbath וגם Depeche Mode.
אחרי הרבה שינויים בהרכב הלהקה ופער בין 1991 לבין 1995 שנגרם על ידי שירות חברי הלהקה בצבא, הלהקה עכשיו מורכבת משלושת מייסדי הלהקה המצוינים הנ"ל ובנוסף אליהם גם הקלידן ג'יין ג'והנס "ברטון" פורטינן, והמתופף מיקה קריסטיאן "גאס" קרפינן.
הלהקה הוציאה את אלבום האולפן הראשון שלה, "Greatest Love Songs Vol.
666" ב-20 בנובמבר 1997. האלבום כלל קאברים של Wicked Game הנכתב על ידי כריס אייזק, ו(Don't Fear) The Reaper הנכתב על ידי להקת Blue Oyster Cult.
ארבעה סינגלים ראו אור מהאלבום.
אחרי שהפכו לפופולריים באירופה, בעיקר בארץ מולדתם פינלנד, HIM הוציאו את האלבום השני שלהם ב-1999, שנקרא "Razorblade Romance".
האלבום הביא להתפרסמותה של הלהקה.
הסינגל "Join Me In Death" מהאלבום הגיע למקום ראשון במצעדי המוזיקה הגרמניים, ונמכר מעל חצי מיליון עותקים בחודשיים.
בעקבות ההצלחה בגרמניה הם הוציאו עוד שני סינגלים רק לגרמניה מהאלבום; "Right Here In My Arms" (תוך שיתוף של ניניה סרסלו בקליף) ו "Gone With the Sin", שהגיעו למקומות 20 ו-19 בהתאמה.
באותה תקופה הם התחילו להיות יותר מוכרים גם באזורים אחרים באירופה כמו אנגליה.
האלבום עצמו הגיע למקום ראשון גם בפינלנד, ארץ מולדתם וגם בגרמניה.
באוגוסט 2001 הופץ אלבום האולפן השלישי של הלהקה, Deep Shadows and Brilliant Highlights.
זה היה האלבום הראשון של הלהקה עם הקלידן החדש ברטון, התוספת האחרונה להרכב הלהקה הנוכחי.
האלבום הגיע למקום שני בגרמניה, ועוד פעם למקום ראשון בפינלנד, והפך אותם ללהקה הפינית הכי דומיננטית בארצם מאז Hanoi Rocks בשנות השמונים.
שלושה סינגלים הופצו מהאלבום; "Pretending"(שהגיע למקום עשירי בגרמניה), "In Joy and Sorrow", וסינגל כפול הכולל את "Heartache Every Moment" ואת "Close to the Flame".
הצלחה זו סייעה לפריצתם אל תוך המיינסטרים מאוחר יותר.
ב-14 באפריל 2003, הלהקה הוציאה את אלבום "Love Metal".
זה היה האלבום הראשון שוילה ואלו, הסולן וכותב השירים, לא הופיע בו על השער.
במקומו, הופיע בו הארטאגראם (Heartagram) מזהב, סמל הלהקה הידוע.
הסינגלים שהופצו מהאלבום היו; "The Funeral of Hearts", שהיה הסינגל הראשון שהופץ והגיע למקום 15 באנגליה ולמקום שלישי בגרמניה.
באותו הזמן, הלהקה הפכה ליותר מוכרת באמריקה ובכל העולם כשבאם מרג'רה, פרו סקייטר ואישיות טלוויזיונית, התחיל להשתמש בהארטאגראם וקידם אותם באינטנסיביות בתוכנית שלו ב־MTV – "ויווה לה באם".
באם הפיק את הווידאו ל-Buried Alive by Love, שכלל הופעת אורח של השחקנית ג'ולייט לויס.
הם ניגנו בפסטיבל ההורדות ב-2003 בבמה השנייה עם The Hellacopters.
ב-2002, רייזורבלייד רומנס יצא מחדש והוכנס לחנויות בארצות הברית.
הלהקה לא הייתה מורשת להשתמש בשם שלה במכירות בארצות הברית מכיוון שהייתה להקה אמריקאית אחרת אשר רכשה את הזכויות לשם HIM.
כתוצאה מכך, הם שינו את השם ל-HER בשביל האלבום הסצפיצי ההוא.
בסופו של דבר, זכויות מלאות לשם HIM נקנו, ועותקים של האלבום שנשאו את השם HER הוחלפו על ידי העותקים הנכונים הנושאים את השם HIM.
ישנם רק 5,000 עותקים הנושאים את השם HER.
בשנת 2005 יצא אלבום האולפן החמישי של הלהקה, שהיה הפריצה הגדולה של הלהקה בארצות הברית.
הם הגיעו ל-20 הגדולים מתוך ה-200 של בילבורד והפיצו שני להיטי רוק ענקיים- "Rip Out The Wings of a Butterfly" ו "killing loneliness", שניהם יצאו עם קליפים.
בקיץ של 2005 הם ניגנו על הבמה הראשית של פסטיבל ההורדות ביחד עם Black Sabbath ו velvet Revolver.
ההצלחה של Dark Light גרמה למספר אלבומים קודמים של HIM להימכר יותר בארצות הברית.
באוקטובר 2006 הוכרז באתר הרשמי שלהם ש־Dark Light קיבל תואר זהב על ידי RIAA באמריקה.
זה הפך את HIM ללהקה הראשונה מפינלנד שמכרה מעל 500 אלף עותקים בארצות הברית.
חלק מההצלחה של Dark Light נגרמה בעקבות באם מרג'רה שהוא תומך נלהב של הלהקה.
ב-2006\2007 הלהקה הוציאה שני אלבומי השלמה שנקראו:
הופץ בגרמניה ב-27 באוקטובר 2006, באנגליה ב-30 באוקטובר 2006 ובתאריך 14 בנובמבר בארצות הברית.
הוא מכיל גרסאות מיוחדות לשירים שפורסמו באלבומים קודמים שלהם כמו:
הופץ בגרמניה ב-20 באפריל 2007, בתאריכים 24–25 באפריל ברחבי אירופה, ב-22 במאי בארצות הברית וב-25 במאי באוסטרליה.
הוא מכיל הרבה שירים וקטעים נדירים דוגמת "Hand of Doom" שפורסם קודם לכן ב-DVD בשם Love Metal Archives.
אלבום זה יצא לאור ב-17 בספטמבר 2007 כלל עולמית וב-18 בספטמבר 2007 בארצות הברית.
אחד הדברים שנאמרים עליו הוא שהוא אחד מהאלבומים "הכבדים" ביותר של הלהקה שנוצרו עד היום.
על העטיפה שלו יש ציור אפל במיוחד של פני אישה.
וילה הסולן סיפר כי ראה את הציור הזה בשוק ואהב אותו כל כך עד שביקש לדבר עם האומן שיצר אותו ורכש ממנו את הזכויות לעטיפה.
האלבום מכיל 9 שירים כאשר הראשון מביניהם נושא את שם האלבום (Venus Doom).
השיר הארוך ביותר באלבום הוא בן 10 דקות (Sleepwaking Past Hope) ואילו הקצר ביותר הוא שיר קצרצר של 1:10 דקות בלבד אשר הוקלט בגרסה אקוסטית (Song or Suicide).
השיר Passion's Killing Floor - שיר מחוספס ביותר, המגלה צדדים שעוד לא ממש נראו בלהקה בשנים האחרונות, מופיע כחלק מפסקול הסרט רובוטריקים.
האלבום מאופיין בגיטרות ובהיעדר קלידים.
האלבום "Screamworks: Love in Theory and Practice" ראה אור בפברואר 2010, וזכה להצלחה מסחרית ולשבחי הביקורות.
"דניאל ליונאיי" הייתה למעשה להקה שהכילה את מרבית חברי להקת HIM והייתה קיימת במקביל לה.
הסולן והגיטריסט שלה היה מיקו לינדסטורם (הגיטריסט של HIM), על הבס מיקו פאננן (הבסיסט של HIM) ועל התופים תופף וילה ואלו (הסולן של HIM).
הלהקה הוציאה אלבום אחד בלבד בשנת 2001 בשם The King of Rock'n Roll.
השיר שנושא את שם האלבום הפך להיות שיר הנושא של Viva La Bam, התוכנית של באם מרג'רה ב-MTV.
חברי הלהקה הבהירו בראיונות כי ההרכב אינו קיים יותר ולא ייצור עוד שירים.
ב-5 במרץ 2017 פרסמו חברי הלהקה הודעה שבכוונם לפרקה, לאחר סיבוב הופעות פרידה.
ההופעה האחרונה של הלהקה הייתה ב-31 בדצמבר 2017 בפסטיבל בהלסינקי.
HIStory: Past, Present and Future, Book I (בדרך כלל מקוצר ל-HIStory) הוא אלבום האולפן התשיעי של הזמר והכותב מייקל ג'קסון, אשר יצא ביוני 1995 על ידי אפיק רקורדס.
רוב שירי האלבום נכתבו והופקו על ידי ג'קסון.
HIStory הוא האלבום הכפול הנמכר ביותר אי פעם על ידי זמר סולו, ונמכר בלמעלה מ-20 מיליון עותקים ברחבי העולם (40 מיליון יחידות).
הדיסק הראשון, HIStory Begins, הוא אוסף של להיטים קודמים של ג'קסון בין השנים 1979–1991, ואילו והדיסק השני, HIStory Continues, מכיל חומר חדש.
HIStory הוא האלבום הראשון שיצא על ידי ג'קסון מאז שהואשם בניצול מיני של ילדים באוגוסט 1993.
HER2 (קיצור של Human Epidermal Growth Factor Receptor 2), הידוע גם כ-Neu, ErbB-2, CD340 או p185 הוא חלבון המקודד על ידי הגן ERBB2 השייך למשפחת חלבונים שהם קולטנים של פקטורי גידול של האפידרמיס (EGFR/ErbB; epidermal growth factor receptor).
הכפלה גנומית (אמפליפיקציה) או ביטוי יתר של גן זה מהווה גורם מנבא חשוב בהיווצרות ובהתקדמות של כמה סרטנים אנושיים, ביניהם סרטן השד, הכבד והריאות, והוא מהווה אפוא מטרה לתרופות לטיפול במחלה ומניעת הישנותה.
בשנות השמונים המוקדמות זיהו מדענים מ-MIT, אוניברסיטת רוקפלר ומאוניברסיטת הרווארד את האונקוגן neu, שם שניתן לו בעקבות שורת תאים (cell line) של גליובלסטומה בחולדות, סוג של סרטן עצבי (neural).
התוצר של גן זה זוהה כחלבון בעל מסה מולקולרי יחסית של 185,000, ולפיכך סומן כ-p185.
מדענים מג'ננטק ובראשם של אקסל אולריך (שאף הוענק לו ב-2010 פרס וולף על גילויו בתחום זה), הצליחו לשבט את HER2 או ErbB-2.
השם HER2 נגזר מהדמיון המבני ל-HER1, קולטן פקטור גידול של האפירדמיס.
גן זה נקרא גם ErbB-2, בשל דמיונו ל-ERBB (avian erythroblastosis oncogene B), אונקוגן שמאוחר יותר התגלה כמקודד EGFR.
באמצעות שיבוט מולקולרי נמצאו עדויות לכך שמדובר באותו הגן.
הגן ERBB2 המצוי בזרוע הארוכה של כרומוזום 17 (7q21-q22) הוא פרוטו אונקוגן, אשר שייך למשפחת חלבוני ErbB, משפחה של קולטני טירוזין קינאז הקשורים לממברנה.
למשפחה זו שייכים ארבעה חלבונים, שכולם מכילים מתחם לקשירת ליגנד מחוץ לתא, מתחם טרנסממברנלי, ומתחם תוך תאי היכול להתקשר למגוון מולקולות איתות תוך תאיות.
בשונה מכל שאר החלבונים במשפחה זו, HER2 נחשב "קולטן יתום", קולטן שאין לו ליגנד מוכר שנקשר אליו.
ליתר החלבונים במשפחה יש ליגנדים, ועם ההיקשרות לליגנד הם יוצרים הומודימרים או הטרודימרים.
HER2 יכול להיקשר וליצור הטרודימרים עם יתר החלבונים במשפחה, והוא נחשב לשותף המועדף ליצירת דימר.
יצירת הדימר מובילה לזרחון שיירי הטירוזין במתחם הציטופלזמי של הקולטנים וגוררת מסלולי מעבר אותות בתא:
אותות העוברים בעקבות הפעלת קולטנים אלו מעודדים את התא לחלוקה תאית ואנטי אפופטוזה, ולפיכך הם מבוקרים היטב למניעת גדילה תאית חסרת בקרה.
בכ-30% מהסובלות מסרטן השד מופיע ביטוי יתר או הכפלה גנומית של ERBB2, והוא מהווה מדד לסיכויי הופעה מחודשת של המחלה ולפרוגנוזה.
ביטוי יתר של גן זה מופיע גם בסרטנים מסוימים בשחלה, בקיבה וברחם.
הגן ל-HER2 הנמצא בכרומוזום 17, נמצא בסמיכות לגן GRB7, שהוא פרוטו-אונקוגן, ולעיתים גם GRB7 עובר הכפלה גנומית יחד עם HER2.
הנוגדן החד שבטי טרסטוזומב (trastuzumab; הידוע גם שמו המסחרי הרצפטין) מכוון נגד HER2, ומשמש בטיפול בסרטני שד שבהם מופיעה הכפלה גנומית של HER2. היקשרותו של נוגדן זה ל-HER2 גורמת בין היתר לביטוי מוגבר של p27, חלבון העוצר את חלוקת התא.
נוגדן נוסף, פרטוזומב (Pertuzumab, או בשמו המסחרי פרג'טה), מכוון גם הוא כנגד אזור אחר בחלק החוץ תאי של HER2, נבדק בניסויים קליניים כשילוב עם הרצפטין.
בדיקות רמות ביטוי והכפלה גנטית של HER2 נערכות לחולות סרטן שד כדי להעריך פרוגנוזה והתאמה לטיפול בהרצפטין.
הטיפול בהרצפטין מוגבל לחולות חיוביות להכפלה גנומית של HER2, שכן טיפול זה לא אפקטיבי בשאר המקרים, יקר ועשוי להיות מלווה בתופעות לוואי קשות כמו פגיעה בשריר הלב.
לרוב נעשות הבדיקות על סמך דגימות רקמה הנלקחות באמצעות ביופסיית שאיבת מחט, ביופסיית מחט, ביופסיית ואקום או במסגרת הסרה בניתוח.
הערכה כמותית של הימצאות החלבון HER2 נעשית באמצעות אימונוהיסטוכימיה.
במקרה הצורך מבוצעת גם היברידיזציה פלואורסצנטית באתר, המאפשרת באמצעות סמנים פלואורסצנטיים לאמוד את מספר העותקים של הגן.
HHhH למוח של הימלר קוראים היידריך הוא רומן היסטורי מאת לורָן בִּינֶה, מורה בקולג' בסן-דני שבפרברי פריז ומרצה לספרות באוניברסיטה.
בינה מנסה לפצח את המכניזם הפסיכולוגי של היידריך כאדם ואת חיי היום יום שלו כקצין גרמני שהקדיש את חייו הקצרים להרג של בני אדם.
הספר זכה בפרס גונקור לספרי ביכורים ב-2010. ארבע האותיות H בתחילת שם הספר הן ראשי תיבות של הכינוי בגרמנית שהוענק להיידריך: "למוח של הימלר קוראים היידריך".
ריינהרד היידריך (7 במרץ 1904 – 4 ביוני 1942) היה פושע מלחמה גרמני נאצי, בין האחראים העיקריים לשואה.
הוא כונה "הקצב מפראג", "המפלצת הבלונדינית" ו"התליין".
בשנים הראשונות לשלטון המפלגה הנאצית בגרמניה, התמקדה עבודתו של היידריך במיוחד בהטלת מורא על יריבים ומתנגדים לאס אס בתוך המפלגה ומחוצה לה, על מנת לבסס את שלטונו של היטלר כשליט על כל תחומי החיים ברייך השלישי.
היידריך ישב בראש "ועידת ואנזה" שהתקיימה ב-20 בינואר 1942 ובה עוצב "הפתרון הסופי", והיה ראש מתכנניה של השואה.
בספטמבר 1941 מונה לממונה על הפרוטקטורט של בוהמיה ומוראביה והשליט במקום משטר אימים, המבוסס על משלוח לעבודות כפייה, הוצאות להורג ללא משפט, ובמיוחד השמדת היהודים.
ב-27 במאי 1942, במסגרת מבצע אנתרופואיד, התנקשה בחייו חוליה בת ארבעה חברים של המחתרת הצ'כית, אשר אומנו על ידי הבריטים בלונדון.
נקמת הנאצים על חיסולו של היידריך הייתה אכזרית ביותר.
כיעד הנקמה נבחר הכפר לידיצה, שנחשד בטעות כי תושביו סייעו למתנקשים.
ב-10 ביוני נרצחו כל 160 הגברים מגיל 16 ומעלה שהיו בכפר, 190 נשות הכפר נשלחו למחנות השמדה, כ-100 ילדים קטנים נשלחו לגרמניה לתוכנית טיהור הגזע, ובתי הכפר פוצצו והוחרבו עד היסוד.
בפעולות נקם של הגרמנים בפראג עצמה נרצחו כ-800 איש.
כפר נוסף בשם לז'אקי הוחרב אף הוא במתכונת של לידיצה.
בסך הכול, בפעולות הנקם של הגרמנים על ההתנקשות נרצחו למעלה מ-1,500 אנשים, וכעשרת אלפים נוספים נשלחו למחנות השמדה.
הספר נכתב כרומן ומכיל קטעים בדויים השזורים בתוך מחקר היסטורי מפורט.
על רקע זה דן המחבר בנושא האמת ובשאלות הספרותיות על מקומה של הבדיה לצד האמת, ואפילו בהשוואה המתבקשת בין ספר זה לספרים אחרים שנכתבו על היידריך.
שבירת הכללים של המחקר ההיסטורי המדעי מאפשרת לבינה לתאר את ההתמודדות עם חוסר היכולת לתפוש את גודל האירועים והשפעתם, ולהוסיף תיאורים אמינים אך ספרותיים של קשת הרגשות האנושיים ופרספקטיבה של המשתתפים בדרמה ללא פאתוס.
הוא לא נמנע מלחלק ציונים בנוסח "צ'מברלין וחבורתו היו מלקקי תחת גדולים", וסן-ג'ון פרס (מזכ"ל משרד החוץ הצרפתי ששכנע את ראש ממשלתו להיכנע בהסכם מינכן) "התנהג כמו חרא גדול".
בצד הגרמני, הרמן גרינג הוא תמיד "גרינג השמן", כשאת היידריך הוא מגדיר כ"דמות יפה מבחינה ספרותית".
בינה, המודע לפגמים המדעיים של מחקרו, קורא לתהליך יצירתו בתואר "אלכימיה בזויה": תערובת של דמויות, אירועים ותאריכים, עם הסתעפות אינסופית של קשרים סיבתיים ומסביר:
כשבינה כותב על דמותו של אחד המתנקשים בהיידריך, הוא אומר:
למרות תיאורים ציוריים אלו שכלל בספרו, מותח בינה ביקורת על תיאורים אחרים של היידריך בספרות ובקולנוע.
בין היתר הוא מזכיר את הסרט "הפתרון הסופי" שבו קנת בראנה מגלם את היידריך:
בספר מתייחס בינה גם לעבודות נוספות ולהשפעתן על כתיבתו:
בריאיון לעיתון "הארץ" אמר בינה:
HIV נגד לוקמיה היא שיטה של ריפוי גני לטיפול בסרטן הדם, בעזרת נגיף HIV, רטרו וירוס הגורם למחלת האיידס (תסמונת הכשל החיסוני הנרכש).
בהתבסס על הצלחות של ניסויים בשיטה זו במהלך 2011 ו-2012, פיתחה חברת התרופות נוברטיס הליך בשם Tisagenlecleucel המשתמש בנשא נגיפי סינתטי (במקום בנגיף HIV), המיוצר על ידי חברת אוקספורד-ביומדיקה.
פרופסור קרל ג'ון מאוניברסיטת פנסילבניה הינדס את נגיף ה-HIV הגורם לאיידס, בצורה שהופכת אותו ללא מסוכן מחד גיסא, אך שומר במקביל על יכולתו להכניס גנים לתוך תאי לימפוציט T, מאידך גיסא.
בעזרת נגיף מהונדס זה, הוא הכניס ללימפוציטי T, גנים, שגרמו להם להשמיד את תאי לימפוציט B, שהם הלימפוציטים החולים במחלת הלוקמיה.
הטיפול נוסה בשלב ראשון על שלושה חולים סופניים, כעבור כשנה על תשעה חולים סופניים נוספים וב-2016 הורחב לאור התוצאות הטובות של שלביו הראשונים.
העיקרון המנחה את השיטה הומצא בסוף שנות השמונים, על ידי פרופסור זליג אשחר, המכהן (נכון ל-2013) כראש המחלקה לאימונולוגיה במכון ויצמן למדע.
אשחר הינדס תאי לימפוציט T, בשיטות שונות של הנדסה גנטית, כך שיצוידו בקולטנים ספציפיים, שיאפשרו להם להרוג תאי מטרה סרטניים ספציפיים.
עם זאת, השיטה שהמציא אז, הייתה יקרה, מסובכת, לא נחלה הצלחה בכל פעם שנוסתה ודרשה שיפורים מעשיים רבים.
אחת הסיבות לכך הייתה אולי משום שאשחר לא חשב על השימוש בנגיפי HIV, אשר עצם גילויים היה חדש אז.
מאז ראשית שנות האלפיים פועלים מספר צוותי חוקרים ממספר מוסדות מחקר, בעיקר אמריקאיים, לשפר את השיטה של אשחר, לפשטה ולהוזילה.
אחד הצוותים הללו נמצא בחברת קייט פארמה, אשר נרכשה באוגוסט 2017 על ידי גיליאד סיאנסז תמורת כ-12 מיליארד דולר.
הצוות שם שיפר את שיטתו של זליג אשחר בצורה מסוימת אחת.
צוות החוקרים מאוניברסיטת פנסילבניה, בראשות דוקטור קרל ג'ון שיפר את שיטתו של אשחר בדרך אחרת.
הם השתמשו בנגיף איידס (HIV) מוחלש, כדי לגרום לשינויים הרצויים בתאי T.
הייחוד של נגיף האיידס בהקשר זה, הוא יכולתו הטבעית לחדור לתאי T ולהזריק ל-DNA שלהם גנים משלו.
תאי T הם תאי המטרה של HIV בטבע.
ג'ון וצוותו קיבלו ב-2010 את הסכמתם של שלושה חולי לוקמיה לימפוציטית כרונית מבוגרים, להיות הנסיינים האנושיים הראשונים של השיטה.
שלושת החולים נמצאו במצב שבו הכימותרפיה כשלה בריפוי מחלתם ולא נותרה תקווה ממשית להצילם.
החוקרים שאבו מגופו של כל אחד מן החולים, בין כמה עשרות מיליוני תאי T ועד כמיליארד תאים והרכיבו לתוך ה-DNA שלהם, בעזרת נגיף HIV מוחלש, גנים ליצירת קולטנים ספציפיים מתאימים.
אחר כך הם הזריקו את תאי T המהונדסים של החולים, חזרה לגופם.
לפני ההזרקה הזו חזרה, הושמדו כל תאי T הבלתי מהונדסים שנותרו בדמו של החולה, כדי למנוע מלחמה בין התאים המהונדסים לאלה הטבעיים.
עשרה ימים לאחר ההזרקה סבלו החולים במשך מספר שבועות מקדחת חום קשה ולחץ דמם ירד מאוד, עד כדי כך שהם נמצאו בסכנת חיים של ממש.
אולם בסוף התהליך חזר מצבם לקדמותו ובשניים מהם הלוקמיה נעלמה לחלוטין, בעוד שאצל השלישי אובחן שיפור, הגם שלא העלמות מוחלטת של המחלה.
אצל אותם שני חולים שהבריאו לכאורה, הלוקמיה לא שבה, נכון לדצמבר 2012, למעלה משנתיים וחצי לאחר מכן, כך שההנחה היא שהחולים נרפאו לחלוטין.
נראה כי תאי לימפוציט T מהונדסים, שהוזרקו, התרבו בגופם של החולים, השמידו את הסרטן, ואז נעלמו, משאירים מאחוריהם רק מספר תאים מצומצם, ש"יזכור" את המחלה והטיפול, למקרה שהסרטן יחזור.
לא נמצא הבדל בהשפעה כתוצאה מהשוני במספר תאי T שנשאבו.
לאור תוצאות השלב הראשון החל טיפול דומה בתשעה חולים נוספים, שחלו בצורות נוספות של לוקמיה והיו אף הם בשלבים סופניים, בהם שום טיפול חלופי לא הועיל יותר.
בין השאר הוחל בטיפול זה, באפריל 2012, בילדה בת שבע, אמילי ווייטהד, שחלתה שנתיים קודם לכן בלוקמיה לימפוציטית חריפה או לוקמיה לימפובלסטית חריפה (Acute Lymphoblastic Leukemia).
הטיפול הוביל לתוצאה דומה מאוד לזו שתוארה לעיל, לרבות קדחת חום וירידת לחץ דם מסכנת חיים, אך בסופו של דבר להיעלמות מוחלטת של הסרטן, לפחות למשך השנים שעברו מאז הטיפול (הילדה בריאה לחלוטין גם נכון ל-2017 והיא והוריה היו בין המשפיעים בעד אישור ה-FDA, המפורט להלן).
בעקבות ההצלחה, לפחות לכאורה, של הטיפול שהוביל קרל ג'ון, השקיעה חברת התרופות נוברטיס 20 מיליון דולר בצוותו, לצורך פיתוח ושיכלול השיטה.
בין הבעיות אותן צריך היה הצוות לפתור:
לכל חולה יש ליצור "קו" ספציפי של תאי T לטיפול בסרטן הספציפי שלו.
מדובר בטיפול יקר - העלות הישירה בלבד, עומדת, נכון ל-2012 על כ-20,000$ לחולה.
הטיפול גורם להשמדתם של כל תאי לימפוציט B של החולה, כך שהוא יצטרך לקחת עד סוף ימיו תרופה למניעת אותם זיהומים ספציפיים נגדם לוחם בדרך כלל סוג זה של לימפוציטים.
לא ברור מדוע ההצלחה של טיפול זה היא חלקית בלבד.
ייתכן שהדבר נובע מכך שלא אצל כל החולים, כל הלימפוציטים מסוג B נושאים על פני המעטפת שלהם את האנטיגן המתאים אליו יוכלו להתחבר תאי לימפוציט T המהונדסים.
מאידך, ייתכן שגם רקמות בריאות יישאו את אותו אנטיגן נגדו מכוונים תאי T המהונדסים, כך שגם איברים בריאים עלולים להיפגע.
למרות כל הבעיות שנמנו לעיל או אחרות שיתגלו, ייתכן ששיטה זו מעניקה תקווה ממשית לכך שהיא תהווה, לפחות עבור חלק מן החולים, תרופה לסרטן הדם לסוגיו.
ייתכן אף, ששיטה זו נותנת פתח, הגם שעדיין רחוק, להנדסת תאי T, כך שיוכלו לחסל ולרפא גם סוגים אחרים של סרטן, לא רק של הדם, אלא אולי אף ברקמות מוצקות.
ניסוי נרחב על בני אדם ואישור ה-FDA (2017)
בין אפריל 2015 לאוגוסט 2016 התנהל שלב נרחב יותר של ניסוי השיטה על בני אדם.
כאמור, תחילה היא נוסתה על שלושה ולאחר מכן עוד תשעה בני אדם.
בשלב השלישי השתתפו בניסויים 63 מתנדבים, רובם ילדים חולי לוקימיה, שכל שיטות הטיפול האחרות לגביהם נכשלו, והרופאים הכריזו עליהם כסופניים.
הטיפול הציל בשלבו הראשוני ממוות בטוח 82.5% מהחולים הסופניים, כלומר 52 בני אדם נותרו בחיים עם רמיסיה (Remission - נסיגה במחלה).
בהמשך חלה התדרדרות חוזרת במצבם של 11 מתוכם, ועוד 11 עברו טיפולים נוספים, שגרמו לכך שאי אפשר יהיה להעריך את תוצאת הניסוי כשלעצמו, לגביהם.
כמו כן אחד המתנדבים פרש מהניסוי.
כלומר, נכון לסוף 2016, 29 מתוך 63 המתנדבים הסופניים (כמעט מחצית), הבריאו לכאורה ממחלתם.
רק 11 (17.5%) מ-63 המתנדבים מתו בשלב הראשון וגם בקרבם, לפחות אצל חלק, הייתה הקלה זמנית בסימפטומים והארכת חיים בת מספר חודשים לעומת הצפי הראשוני.
לאור תוצאות אלה, ב-12 ביולי 2017 החליט צוות מיוחד של ה-FDA, פה אחד, להמליץ שהסוכנות האמריקאית תאשר את הפיתוח הסינתטי של הטיפול, אשר איננו משתמש בנגיף ה-HIV, באופן סופי וב-30 באוגוסט 2017 הוא אושר, הריפוי הגני הראשון שאושר אי פעם על ידי מנהל המזון והתרופות האמריקאי.
High-intensity interval training (אימון הפוגות בעצימות גבוהה) או HIIT, מהווה שיטת אימון נוספת על אימון ההפוגות הקלאסי, אסטרטגיית אימון המשלבת מחזורי אימון אנאירובי קצרים, ומכילה ביניהם הפסקות התאוששות בעלות אופי עצים פחות.
ה-HIIT הוא שיטת אימון קרדיו-ואסקולרי.
אופיו העצים והאינטנסיבי של האימון נותן אותותיו ביכולות הפיזיות של המתאמן ובחילוף החומרים של פחמימות ושומנים.
אימון HIIT מורכב משלב החימום, ונמשך לכשלושה עד עשרה מחזורים של אימון בעל עצימות גבוהה.
בין המחזורים נעשות הפוגות בעלות עצימות בינונית.
האימון מסתיים בשחרור ובמתיחות ככל אימון.
מחזורי האימון בעלי האופי העצים הגבוה נדרשים להתבצע סמוכים לעצימות המקסימלית.
לאלה בעלי העצימות הבינונית נדרשים כ-50% מן היכולת.
מספר המחזורים ואורכם משתנים, אך יכללו לכל הפחות 3 מחזורים שאורכם 20 שניות.
אימון HIIT אינו מורכב כנוסחה – הוא תלוי במגמת השיפור הקרדיו-ואסקולרית של המתאמן.
ההפוגות הנעשות בין המחזורים בעלי העצימות הגבוהה יכולות להתבצע בהליכה.
פרוטוקול האימון המקורי מגדיר יחס של 2:1 בפרק הזמן של מחזור והפוגה בהתאמה.
לדוגמה, לאחר 30-40 שניות של ריצת ספרינט תבואנה 15-20 שניות של הליכה או ג'וגינג.
פרק הזמן אותו דורש אימון ה-HIIT ינוע בין כ-10 ל-30 דקות, הווה אומר, דרך יעילה למקסם אימון המוגבל בזמן.
גרסה מוקדמת לאימון ה-HIIT מבוססת על מחקר שנערך בשנת 1996 בידי פרופסור איזומי טבאטה.
במחקר השתתפו מחליקי קרח אולימפיים, שביצעו 20 שניות של אימון בעצימות גבוהה במיוחד (כ-170% מצריכת חמצן מרבית), לאחר מכן 10 שניות של מנוחה וחוזר חלילה (8 מחזורים של חצי דקה, סך הכל 4 דקות).
האימון התבצע על אופניים נייחים.
טבאטה קרא למחקר פרוטוקול ה-IE1. במחקר המקורי, קבוצת אתלטים אחת ביצעה את אימונו של טבאטה 4 פעמים בשבוע, והוסיפה אימון בעצימות בינונית.
באותו זמן, קבוצת אתלטים שנייה ביצעה חמישה אימונים בעלי עצימות בינונית (70% צריכת חמצן מרבית) בשבוע.
ערכי הצח"מ בקבוצה השנייה היו גבוהים יותר בסיום מחזור האימונים (מ-52 ל-57 מ"ל/ק"ג/דקה), אך זאת הואיל והקבוצה הראשונה החלה מערכים נמוכים יותר (מ-42 ל-55 מ"ל/ק"ג/דקה).
כמו כן, רק הקבוצה הראשונה זכתה בשיפור היכולת האנאירובית.
פרופסור מרטין גיבאלה וקבוצת המחקר שלו באוניברסיטת מקמאסטר שבקנדה חקרו את אימון ה-HIIT במשך מספר שנים.
מחקרם שנערך בשנת 2009 כולל אימון המורכב מ-3 דקות חימום, 60 שניות של פעילות גופנית בעצימות גבוהה (95% מערך הצח"מ) ו-75 שניות מנוחה, כך למשך של 8-12 מחזורים.
משתתפים שהתנסו באימון 3 פעמים בשבוע השיגו תוצאות דומות לאלו המצופות ממתאמנים שביצעו פעילות גופנית בעצימות נמוכה יותר (50-70% מערכי הצח"מ) 5 פעמים בשבוע.
בשנת 2011, פרסמה קבוצתו של גיבאלה גרסה בעלת אופי עצים פחות של השיטה בגיליון רפואה ומדע בספורט ואימון.
השיטה הוצעה כאפשרות נוחה בעבור קהל שאינו בעל זיקה לספורט ופעילות גופנית.
ג'יימי טימונס, פרופסור לביולוגיה של ההזדקנות באוניברסיטת ברמינגהם, מוכר בתמיכתו ברעיון עליו מושתתת שיטת ה-HIIT.
בפברואר שנת 2012, בתוכנית Horizon המשודרת ב-BBC, השתמש טימונס במייקל מוזלי לאימון אופניים המורכב מ-3 מחזורי דיווש על האופניים שאורכם 2 דקות, לאחריהם 20 שניות של דיווש במהירות המאכסימאלית.
האימון התבצע 3 פעמים בשבוע, וכלל חימום ושחרור.
מגמת שיפור בריאותית נראתה, בין היתר נראה שיפור משמעותי ברגישות לאינסולין.
מחקרים שערכו טאבטה, טרמבלאי ואחרים בדקו את מידת התמורה שבשיטת ה-HIIT בהשוואה לשיטות אימוני הסיבולת הקלאסיות.
מחקר שערכו גיבאלה ונוספים לו בשנת 2008 הראה כי 2.5 שעות של אימון ספרינט-הפוגות יצר שינויי שריר ביוכימיים דומים לאלו של 10.5 שעות של אימון סיבולת.
כמו כן, נראה כי פיתוח הסיבולת היה דומה בשני המקרים.
לפי מחקר שערך קינג, HIIT מגביר את קצב חילוף החומרים במנוחה ל-24 שעות שלאחר האימון בשל צריכת החמצן העודפת שלאחר האימון.
זאת ועוד, אימון HIIT משפר את צריכת החמצן המרבית יותר מאשר אימוני אירובי ארוכים."
מחקרו של טאבטה בשנת 1997 סיכם כי "אימון הפוגות המוגדר לפי פרוטוקול ה-IE1 ינצל את מסלולי אספקת האנרגיה האירובי והאנאירובי בצורה מקסימלית.
אימון בשיטת HIIT הראה שיפור בביצועים אתלטיים.
שיפור בביצועים בקרב אתלטים מאומנים הופך קשה להשגה מאימון לאימון; הגדלת נפח האימון לאו דווקא תביא לשיפור.
מחקר קודם הציע כי שיפור ופיתוח סיבולת בקרב אתלטים מאומנים יכול להיעשות באמצעות שיטת ה-HIIT.
מחקר שערכו דרילר ועמיתיו לעבודה הראה שיפור של 8.2 שניות בחתירה למרחק 2 ק"מ – זאת לאחר 5 שבועות של אימוני HIIT בקרב שחייני חתירה מאומנים.
הנתון שקול ל-2% של שיפור משמעותי לאחר 7 אימוני הפוגות בלבד.
אימון ההפוגות בו השתמשו דרילר ועמיתיו כלל 8 מחזורים באורך 2.5 דקות ובערך של כ-90% מערך הצח"מ, ביניהם הפסקות פרטניות להתאוששות.
אימוני אירובי ארוכים שווקו כשיטה הטובה ביותר ל"שריפת שומן", לפי האמונה הרווחת כי ניצול חומצות שומן מתרחש לאחר כ-30 דקות של אימון לפחות .
שיטת ה-HIIT היא באופן מסוים שוברת מוסכמות בנושא, והראתה ניצול של מאגרי השומן כדלק מטבולי בצורה אפקטיבית אף יותר.
ישנן מספר סיבות לכך, הכוללות בין היתר את העלייה בקצב חילוף החומרים במנוחה.
HIIT מפחיתה משמעותית את ההתנגדות לאינסולין, וגורמת להסתגלות שרירי השלד לחמצון שומן וסבילות משופרת לגלוקוז.
קבוצת המחקר של טימונס הראתה כי שבועיים של אימוני HIIT עשויים לשפר את פעולת האינסולין בקרב גברים בריאים בגיל צעיר.
בסרט הדוקומנטרי Horizon שצוין לעיל, מייקל מוזלי, הלוקה בסוכרת, ראה שיפור של 24% ברגישות לאינסולין לאחר 4 שבועות של אימוני ה-HIIT.
קבוצתו של גיבאלה דיווחה על עלייה של 35% ביכולת חמצון שרירי וברגישות לאינסולין בקרב אנשים ללא רקע של פעילות גופנית לאחר שבועיים של אימון ה-HIIT המתון המוזכר לעיל.
טימונס סבור כי מגמות השיפור נובעות מכך שאימון HIIT משתמש בכ-80% משרירי הגוף, בעוד ריצה קלה ודיווש על אופניים משתמשים בכ-40%.
מחקר שערכו בוצ'אן ועמיתיו בשנת 2011 המעריך את אפקט אימון ה-HIIT על סממנים למחלות קרדיו-ואסקולריות בקרב הנוער הראה כי "פעילות גופנית אינטנסיבית וקצרה היא אמצעי יעיל למניעת גורמי סיכון למחלות קרדיו-ואסקולריות בקרב הנוער."
במחקר בו המשתתפים היו ללא רקע מקדים של פעילות גופנית וסבלו מהשמנת יתר, השוו חוקרים את התועלת והתוצאות של אימון קרדיו-ואסקולרי, בעצימות האופטימלית הספיציפית לחימצון שומן, למול אימון HIIT.
במחקר התגלה כי אימון ה-HIIT היה אפקטיבי פחות מזה הראשון."
HD 93129A הוא כוכב מסיווג ספקטרלי O הממוקם בקבוצת הכוכבים שדרית (קארינה).
הכוכב הוא אחד הכוכבים הבוהקים בגלקסיית שביל החלב.
HD 93129A הוא חבר דומיננטי בצביר הכוכבים Trumpler 14, צביר כוכבים צעיר הממוקם ב-Carina OB1.
הכוכב נמצא במרחק של 2,300 פארסק (7,500 שנות אור) מכדור הארץ.
לאחרונה התגלה ש Trumpler 14 הוא בעצם כוכב כפול, עם כוכב עמום וחם נוסף מסיווג ספקטרלי של O3.5V.
הכוכב בעל מסה של 110 מסות שמש ורדיוס של 22.5 רדיוסי שמש.
הכוכב בעל טמפרטורה של 42,500 קלווין והוא בעל עוצמת הארה גדולה פי 1,500,000 מזו של השמש.
מסתו של הכוכב הקטן יותר מבין הכוכבים הכפולים היא 70 מסות שמש.
HD 93403 הוא כוכב כפול המורכב משני כוכבים כחולים בעלי בהירות גבוהה.
הכוכב ממוקם במרחק של 10,000 שנות אור מכדור הארץ בערפילית שדרית (קארינה) בקבוצת הכוכבים שדרית.
הכוכב בעל סיווג ספקטרלי של O5.5III, אך הוא מורכב משני סיווגים שונים של שני הכוכבים המרכיבים את הכוכב הכפול - העל ענק כחול והכוכב הכחול מהסדרה הראשית והם O5.5I ו-O7V בהתאמה.
שני הכוכבים מקיפים את מרכז מסתם המשותפת בזמן של 15 יממות במסלול אשר רדיוסו נע בין 93 ל-149 רדיוסי שמש.
HD 92788 הוא כוכב הסדרה הראשית צהוב אשר נמצא במרחק של 107 שנות אור מכדור הארץ בקבוצת הכוכבים סקסטנט.
הכוכב קטן במעט מהשמש אך מסיבי ממנה ובעל מתכתיות גבוהה.
בשנת 2001 על ידי צוות חוקרים בראשות דברה פישר התגלה כוכב לכת חוץ שמשי אשר מקיף את HD 92788.
כוכב הלכת אשר התגלה מסתובב סביב כוכב האם שלו בנטייה של 8 מעלות ביחס לכדור הארץ.
HD 76728 (ידוע גם בשם c בשדרית) הוא ענק כחול אשר נמצא בקבוצת הכוכבים שדרית במרחק של כ-312 שנות אור (96 פארסק) ממערכת השמש ועם בהירות נראית מדרגה 3.84. סיווגו הספקטרלי של הכוכב הוא B8-9 השקול לטמפרטורה של כ-12,000 קלווין.
רדיוסו של הכוכב גדול פי 5 מרדיוס השמש ועוצמת הארתו באור נראה היא יותר מפי 200 מעוצמת ההארה של השמש, אך חלק ניכר מקרינתו היא בתחום העל-סגול.
HD 83095 הוא ענק כתום אשר נמצא בקבוצת הכוכבים שדרית במרחק של כ-790 שנות אור ממערכת השמש.
לכוכב סיווג ספקטרלי K4III השקול לטמפרטורת פנים של כ-4,600 קלווין, בהירותו הנראית היא מדרגה 5.47, שעבור מרחקו שקולה לדרגת בהירות מוחלטת של 1.45-, כך שהוא מאיר בעוצמה של פי 325 מעוצמת ההארה של השמש.
HEMTT (ראשי תיבות של: Heavy Expanded Mobility Tactical Truck) היא משאית צבאית טקטית, עם מנוע דיזל ו-8 גלגלים (הנעה 8×8), במשקל כ-20 טונות ויכולת נשיאה של כ-9 טונות, המיוצרת על ידי אושקוש ונמצאת בשימוש צבאות ברחבי העולם, כולל ישראל.
בתצורות משתנות, המשאית נמצאת בייצור רציף מאז 1982. דגם M977 נכנס לשירות בצבא ארצות הברית כתחליף ל-M520.
עד תחילת 2021 יוצרו יותר מ-35,800 משאיות HEMTT בתצורות שונות על ידי אושקוש.
: בשירות צה"ל, מכונה בשם "אושקוש" על שם היצרן.
HIAG הייתה קבוצת לובי וארגון שנוסד על ידי אנשי Waffen-SS לשעבר ובכירים במערב גרמניה בשנת 1951 ומטרתו העיקרית הייתה להשיג שיקום חוקי, כלכלי והיסטורי של הוואפן-אס אס.
כדי להשיג מטרות אלה, השתמש הארגון במגעים עם מפלגות פוליטיות, והשתמש במאמצי שכתוב ותעמולה באמצעות פרסום כתבי-עת, ספרים ונאומים פומביים.
בית הוצאה לאור בבעלות HIAG, מונין פרלאג, שימש במה למטרות הפרסום.
כך פורסמו 57 כותרי ספרים ויותר מ-50 שנה של כתבי עת חודשיים, תוארו על ידי היסטוריונים כאפולוגיה רוויזיוניסטית.
בשל הקשר לעבר הנאצי של חבריה, HIAG היה נושא למחלוקת משמעותית, הן במערב גרמניה והן מחוץ לגרמניה.
הארגון נסחף לקיצוניות ימנית גלויה בהיסטוריה המאוחרת שלו והתפרק בשנת 1992 ברמה הפדרלית, אך קבוצות מקומיות, יחד עם הירחון של הארגון, ממשיכות להתקיים גם במאה ה-21.
בעוד HIAG השיגה רק חלקית את יעדיה לשיקום חוקי וכלכלי של הוואפן-אס אס, מאמצי התעמולה שלה הביאו לעיצוב מחדש של דמותו של הוואפן-אס אס בתרבות הפופולרית.
התוצאות עדיין מורגשות, כאשר כמות גדולה של מחקרים היסטוריים חובבנים, זיכרונות, אלבומים, אתרי אינטרנט ומשחקי מלחמה יוצאים לאור.
HISAT (מאנגלית: hierarchical indexing for spliced alignment of transcripts – אינדקס היררכי להתאמת תעתיקים שעברו שחבור) היא מערכת יעילה להתאמת קריאות מניסוי RNA-seq.
ה-HISAT משתמש בסכימת אינדקס המבוססת על הטרנספורמציה של התמרת בורווס-וילר ואינדקס פראג'ינה-מנזיני (Ferragina-Manzini – FM), תוך שימוש בשני סוגים של אינדקסים להתאמה: אינדקס FM גלובלי של גנום לעיגון כל ההתאמות ואינדקסי FM מקומיים להרחבות מהירות של התאמות אלה.
האינדקס ההיררכי של HISAT עבור הגנום האנושי מכיל 48,000 אינדקסים מקומיים של FM, כל אחד מייצג אזור גנומי של כ-64,000 זוגות בסיסים.
בדיקות על מערכי נתונים אמיתיים ומדומים הראו כי HISAT היא המערכת המהירה ביותר שקיימת כיום, עם רמת דיוק זהה ואף טובה יותר ביחס לשיטות אחרות.
למרות מספר האינדקסים הרב שלו, HISAT דורש רק 4.3 גיגהבייט של זיכרון מחשב HISAT תומך בגנומים בכל גודל גם כאלו הגדולים מ-4 מיליארד בסיסים.
משנת 2008, RNA-seq הפך לכלי הנמצא בשימוש בחקר ביטוי גנים, מבנה התעתיק וזיהוי של RNAs ארוכים שאינם מקודדים (lncRNA) וחיבור תעתיקים (transcripts fusion).
עם התפתחות RNA-seq תפוקת הרצף ואורכי הקריאה גדלו עד ל-100–500 מיליון קריאות בכל ריצה באורך של 100 זוגות בסיסים או יותר.
נפחי נתונים הולכים וגדלים מחייבים מערכות ניתוח חישוביות מהירות וניתנות להרחבה.
ניתוח RNA-seq מתחיל בהתאמת קריאות אל מול רצף הגנום הרצוי כדי לקבוע את המיקום המקורי של הקריאות.
שלב שהפך לצוואר בקבוק שלוקח זמן רב.
לדוגמה, תוכניות התאמת רצפים הנמצאות בשימוש נרחב כגון TopHat2 ו-GSNAP10 יכולות לקחת מספר ימים לעיבוד RNA-seq יחיד.
תוכנית STAR11 משתמשת במערכי סיומת כדי לספק עיבוד מהיר יותר מרוב השיטות האחרות, כולל TopHat2. עם זאת, לשיטת suffix-array דרישות זיכרון גדולות מאוד (28 גיגהבייט לגנום האנושי) בהשוואה לשיטות המשתמשות בטרנספורמציה של התמרת בורווס-וילר.
כדי ליצור התאמת רצפים מהירה המשתמשת בכמות ממודרת של זיכרון גישה אקראית, HISAT תוכנן עם אסטרטגיית אינדקס חדשנית המבוססת על טרנספורמציה של התמרת בורווס-וילר ואינדקס FM.
כתוצאה מדרישות הזיכרון המעטות מאוד של HISAT שהן פחותות בצורה משמעותית בהשוואה לשיטות אחרות, משתמשים יכולים להעביר את החישובים הללו משרתים ייעודיים למחשב יחיד, שבו ניתן להריץ מספר דוגמאות בו זמנית.
HISAT2 הוא הדור הבא של HISAT ו-TopHat2. זוהי תוכנית להתאמה מהירה ורגישה בשביל מיפוי קריאות NGS (next generation sequencing) של DNA ו-RNA לגנום רצוי.
ב-HISAT2 יש שימוש באינדקס GFM גלובלי אחד המייצג אוכלוסייה של גנומים אנושיים, וגם שימוש במערך גדול של אינדקס GFM קטנים המכסים ביחד את הגנום כולו.
אינדקסים קטנים אלו (הנקראים אינדקסים לוקליים), בשילוב עם מספר אסטרטגיות של התאמות רצפים, מאפשרים התאמה מהירה ומדויקת של קריאות רצף.
ערכת אינדקס חדשה זו נקראת אינדקס גרף FM היררכי (HGFM).
HISAT-3N מיועד לטכנולוגיות ריצוף הממירות נוקלאוטידים ומיושם על בסיס HISAT2. ישנן שתי אסטרטגיות עבור HISAT-3N להתאמת קריאות ריצוף לאחר המרת נוקלאוטידים: מצב רגיל ומצב חוזר.
המצב הרגיל' עושה התאמה של הקריאות עם אינדקס סטנדרטי-3N בלבד, כך שהוא מהיר ודורש זיכרון קטן יותר.
מצב החוזר עושה התאמה של הקריאות גם עם אינדקס 3N סטנדרטי וגם עם אינדקס חוזר-3N, ואז פלט תוצאת ההתאמה הוא של 1,000. מצב חוזר יכול לעשות התאמת הקריאות של המרת נוקלאוטידים בצורה מדויקת יותר, והוא מעט איטי וצורך יותר זיכרון מהמצב הרגיל.
HISAT-3N פותח על בסיס HISAT2, אשר מותאם במיוחד עבור טכנולוגיית רצף RNA.
ניתן להשתמש ב-HISAT-3N עבור כל קריאות ריצוף שכללו המרת נוקלאוטידים כולל: BS-seq, SLAM-seq, TAB-seq, oxBS-seq, TAPS, scBS-seq ו-scSLAM-seq.
מסננים בעלי תקן HEPA חייבים לעמוד ברמות מסוימות של יעילות.
התקנים הנפוצים דורשים שמסנן אוויר HEPA חייב להסיר מהאוויר שעובר דרכו לפחות 99.95% (ISO, תקן אירופאי) או 99.97% (ASME, US DOE) מתוך החלקיקים שקוטרם שווה ל-0.3 מיקרומטר, כאשר יעילות הסינון עולה עבור חלקיקים בעלי קטרים קטנים או גדולים מ-0.3 מיקרומטר.
מסנני HEPA לוכדים אבקה, לכלוך, אבק, לחות, חיידקים (0.2-2.0 מיקרומטר), וירוסים (0.02-0.3 מיקרון), ואירוסולים נוזליים תת-מיקרוניים (0.02-0.5 מיקרומטר).
מסנן HEPA מסוגל גם ללכוד כמה וירוסים וחיידקים שהם ≤0.3 מיקרומטר.
מסנן HEPA מסוגל גם ללכוד אבק רצפה המכיל בקטרואידיות, קלוסטרידיות ובציליות.
HEPA הופץ למגזר המסחרי בשנות ה-50, והמונח המקורי הפך לסימן מסחרי רשום ומאוחר יותר לסימן מסחרי גנרי עבור מסננים יעילים במיוחד.
מסנני HEPA משמשים ביישומים הדורשים בקרת זיהום, כגון ייצור של כונני דיסקים קשיחים, מכשירים רפואיים, מוליכים למחצה, גרעיני, מזון ומוצרים פרמצבטיים, כמו גם בבתי חולים, בתים וכלי רכב.
מסנני HEPA מורכבים מ"מחצלת" של סיבים מסודרים באופן אקראי.
הסיבים מורכבים בדרך כלל מפוליפרופילן או פיברגלס בקטרים שבין 0.5 ל-2.0 מיקרומטר.
לרוב, מסננים אלה מורכבים מצרורות סבוכים של סיבים עדינים.
סיבים אלו יוצרים מסלול מפותל צר שדרכו עובר האוויר.
כאשר החלקיקים הגדולים ביותר עוברים במסלול זה, צרורות הסיבים מתנהגים כמו מסננת מטבח אשר חוסמת פיזית את החלקיקים מלעבור דרכם.
עם זאת, כאשר חלקיקים קטנים יותר עוברים עם האוויר, כשהאוויר מתפתל ומסתובב, החלקיקים הקטנים יותר לא יכולים לעמוד בקצב תנועת האוויר וכך הם מתנגשים בסיבים.
לחלקיקים הקטנים ביותר יש מעט מאוד אינרציה והם תמיד נעים סביב מולקולות האוויר כאילו הם מופגזים על ידי מולקולות אלו (תנועה בראונית).
עקב התנועה שלהם, הם בסופו של דבר מתרסקים לתוך הסיבים.